দুর্নীতির অভিযোগে গ্রেফতার সিপিআইএম-র পঞ্চায়েত প্রধান

নদিয়া: দুর্নীতির অভিযোগে গ্রেফতার সিপিআইএম-র (CPIM) পঞ্চায়েত প্রধান। তেহট্টের কানাইনগর গ্রাম পঞ্চায়েত প্রধান টগরি ঘোষকে গ্রেফতার করল তেহট্ট থানার পুলিশ (Tehatta Police Station)। পুলিশ সূত্রে জানা গিয়েছে , বিডিওর অভিযোগের ভিত্তিতে তাকে গ্রেফতার করা হয়েছে। তার বিরুদ্ধে ভুয়ো ভাউচার তৈরি করে অবৈধভাবে টাকা তোলার অভিযোগ রয়েছে বলে জানা গিয়েছে। সূত্রের খবর, এর আগেও একাধিক টেন্ডার দুর্নীতিতে অভিযোগে নাম জড়িয়েছিল এই প্রধানের।

বিডিও-র অভিযোগ, তেহট্টের কানাইনগর গ্রাম পঞ্চায়েতের প্রধান টগরি ঘোষ ভুয়ো ভাউচার বানিয়ে বিভিন্ন জায়গা থেকে অবৈধভাবে টাকা তুলে নিচ্ছেন। শুধু তাই নয়, এরআগেও এই পঞ্চায়েত প্রধানের বিরুদ্ধে একাধিকবার থানায় অভিযোগ জানানো হয়েছে। অবশেষে এই প্রধানের বিরুদ্ধে টেন্ডার দুর্নীতির অভিযোগ সামনে এসেছে। মঙ্গলবার দুপুরে গ্রেফতার করা হয়েছে অভিযুক্ত প্রধানকে।

আরও পড়ুন: ABVP র এসডিও ঘেরাও ঘিরে রণক্ষেত্র কাঁথি

দুর্নীতির অভিযোগে এবার গ্রেফতার সিপিআইএম-র পঞ্চায়েত প্রধান। বুধবার তাকে আদালতে তোলা হবে বলে জানা গিয়েছে। গোটা ঘটনার তদন্ত করছে পুলিশ। পাশাপাশি জিজ্ঞাসাবাদ করা হচ্ছে অভিযুক্ত পঞ্চায়েত প্রধানকে।

দেখুন খবর: